CELEX: 32018D0828(01)
Language: mt
Date: 2018-08-22 00:00:00
Title: Deċiżjoni ta’ Implimentazzjoni tal-Kummissjoni tat-22 ta’ Awwissu 2018 dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid (Monzinger Niederberg (DOP))

28.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 302/6
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tat-22 ta’ Awwissu 2018
         dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid
         (Monzinger Niederberg (DOP))
         (2018/C 302/09)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
         Billi:
         
                     (1)
                  
                  
                     Il-Ġermanja bagħtet applikazzjoni għall-protezzjoni tal-isem “Monzinger Niederberg” skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013.
                  
               
                     (2)
                  
                  
                     F’konformità mal-Artikolu 97(2) tar-Regolament (UE) Nru 1308/2013, il-Kummissjoni eżaminat dik l-applikazzjoni u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta’ dak ir-Regolament huma ssodisfati.
                  
               
                     (3)
                  
                  
                     Sabiex ikunu jistgħu jitressqu d-dikjarazzjonijiet ta’ oġġezzjoni skont l-Artikolu 98 tar-Regolament (UE) Nru 1308/2013, id-dokument uniku msemmi fl-Artikolu 94(1)(d) ta’ dak ir-Regolament u r-referenza għall-pubblikazzjoni tal-ispeċifikazzjoni tal-prodott li saret matul il-proċedura preliminari nazzjonali għall-eżami tal-applikazzjoni għall-protezzjoni tal-isem “Monzinger Niederberg” għandhom jiġu ppubblikati f’Il-Ġurnal Uffiċjali tal-Unjoni Ewropea,
                  
               IDDEĊIEDA KIF ĠEJ:
         
            Artikolu Uniku
            Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem “Monzinger Niederberg” (DOP) jinsabu fl-Anness ta’ din id-Deċiżjoni.
            Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni għandha tikkonferixxi d-dritt ta’ oġġezzjoni għall-protezzjoni tal-isem speċifikat fl-ewwel paragrafu ta’ dan l-Artikolu, fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-22 ta’ Awwissu 2018.
            
               
                  Għall-Kummissjoni
               
               Pierre MOSCOVICI
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
      
      
         
            ANNESS
            
               “MONZINGER NIEDERBERG”
            
            
               PDO-DE-02363
            
            
               Data tal-applikazzjoni: 29.6.2017
            
            DOKUMENT UNIKU
            1.   Denominazzjoni reġistrata
            
            “Monzinger Niederberg”
            2.   Tip tal-indikazzjoni ġeografika
            
            DOP – Denominazzjoni ta' oriġini protetta
            3.   Kategoriji tal-prodotti tad-dwieli
            
            
                     
                        1.
                     
                     
                        Inbid
                     
                  4.   Deskrizzjoni tal-inbejjed
            
            Il-“Monzinger Niederberg” jaf ir-reputazzjoni tajba tiegħu lill-varjetà tar-Riesling li dan it-terroir eċċezzjonali jesprimih bl-aħjar mod possibbli. Għalhekk, hija biss il-varjetà tad-dielja Weißer Riesling li tiġi awtorizzata skont id-DOP. Bħala minimu, l-għeneb jinqata' bil-piż tal-most tal-iSpätlese. Dawn huma nbejjed esklussivament bojod, mingħajr turbidità.
            
               Inbid ta' kwalità
            
            L-inbejjed ta' kwalità huma dejjem inbejjed eleganti li, fl-aroma tagħhom, hemm laqtiet fini tat-tuffieħ u tal-frott taċ-ċitru, għandhom mineralità distinta u dejjem b'togħma xotta.
            Il-kulur tal-inbejjed ta' kwalità hu bejn l-aħdar safrani pallidu u l-isfar lewn it-tiben.
            Il-valuri tal-analiżi elenkati hawn taħt, li jridu jiġu ddeterminati permezz ta' analiżi fiżika u kimika f'konformità mal-leġiżlazzjoni rilevanti tal-UE, huma valuri vinkolanti li jridu jkunu preżenti biex l-inbejjed jużaw id-denominazzjoni.
            Piż minimu tal-most: 78 °Oe
            Il-kontenut massimu taz-zokkor residwu huwa 25 g/l, sakemm l-aċidità totali tal-aċidu tartariku espressa f'g/l hija ta' mill-inqas 7,2 g/l. Jekk tkun inqas minn 7,2 g/l, il-kontenut massimu taz-zokkor residwu jkun ta' 18 g/l.
            Karatteristiċi analitiċi ġenerali
            
                        Qawwa alkoħolika totali massima (f'% ta' volum):
                     
                     
                        15
                     
                  
                        Qawwa alkoħolika proprja minima (f'% ta' volum):
                     
                     
                        11
                     
                  
                        Aċidità totali minima:
                     
                     
                        5,5  grammi għal kull litru espressi bħala aċidu tartariku
                     
                  
                        Aċidità volatili massima (f'milliekwivalenti għal kull litru):
                     
                     
                         
                     
                  
                        Total massimu ta' diossidu tal-kubrit (mg/l):
                     
                     
                         
                     
                  Għall-karatteristiċi analitiċi fejn ma tingħata l-ebda figura, japplikaw id-dispożizzjonijiet tal-Liġi Germaniża dwar l-Inbid u l-leġiżlazzjoni rilevanti tal-UE.
            
               Inbid bl-attribut speċjali “Kabinett”
            
            L-inbejjed “Kabinett” huma dejjem inbejjed eleganti li, fl-aroma tagħhom, hemm laqtiet fini tat-tuffieħ u tal-frott taċ-ċitru, għandhom mineralità distinta u ħlewwa sottili.
            Il-kulur tal-inbejjed bl-attribut speċjali “Kabinett” hu bejn l-aħdar safrani pallidu u l-isfar lewn it-tiben.
            Il-valuri tal-analiżi elenkati hawn taħt, li jridu jiġu ddeterminati permezz ta' analiżi fiżika u kimika f'konformità mal-leġiżlazzjoni rilevanti tal-UE, huma valuri vinkolanti li jridu jkunu preżenti biex l-inbejjed jużaw id-denominazzjoni.
            Piż minimu tal-most: 78 °Oe
            Kontenut ta' żokkor residwu ta' mill-inqas 25 g/l
            Karatteristiċi analitiċi ġenerali
            
                        Qawwa alkoħolika totali massima (f'% ta' volum):
                     
                     
                         
                     
                  
                        Qawwa alkoħolika proprja minima (f'% ta' volum):
                     
                     
                        7
                     
                  
                        Aċidità totali minima:
                     
                     
                        5,5  grammi għal kull litru espressi bħala aċidu tartariku
                     
                  
                        Aċidità volatili massima (f'milliekwivalenti għal kull litru):
                     
                     
                         
                     
                  
                        Total massimu ta' diossidu tal-kubrit (mg/l):
                     
                     
                         
                     
                  Għall-karatteristiċi analitiċi fejn ma tingħata l-ebda figura, japplikaw id-dispożizzjonijiet tal-Liġi Germaniża dwar l-Inbid u l-leġiżlazzjoni rilevanti tal-UE.
            
               Inbid bl-attribut speċjali “Spätlese”
            
            L-inbejjed “Spätlese” huma dejjem inbejjed eleganti. Fl-aroma tagħhom hemm laqtiet fini tat-tuffieħ u tal-frott taċ-ċitru, għandhom mineralità distinta u gradi differenti ta' ħlewwa.
            Il-kulur tal-inbejjed bl-attribut speċjali “Spätlese” hu bejn l-aħdar safrani pallidu u l-isfar lewn it-tiben.
            Il-valuri tal-analiżi elenkati hawn taħt, li jridu jiġu ddeterminati permezz ta' analiżi fiżika u kimika f'konformità mal-leġiżlazzjoni rilevanti tal-UE, huma valuri vinkolanti li jridu jkunu preżenti biex l-inbejjed jużaw id-denominazzjoni.
            Piż minimu tal-most: 78 °Oe
            Kontenut ta' żokkor residwu ta' mill-inqas 40 g/l
            Karatteristiċi analitiċi ġenerali
            
                        Qawwa alkoħolika totali massima (f'% ta' volum):
                     
                     
                         
                     
                  
                        Qawwa alkoħolika proprja minima (f'% ta' volum):
                     
                     
                        7
                     
                  
                        Aċidità totali minima:
                     
                     
                        5,5  grammi għal kull litru espressi bħala aċidu tartariku
                     
                  
                        Aċidità volatili massima (f'milliekwivalenti għal kull litru)
                     
                     
                         
                     
                  
                        Total massimu ta' diossidu tal-kubrit (mg/l):
                     
                     
                         
                     
                  Għall-karatteristiċi analitiċi fejn ma tingħata l-ebda figura, japplikaw id-dispożizzjonijiet tal-Liġi Germaniża dwar l-Inbid u l-leġiżlazzjoni rilevanti tal-UE.
            
               Inbid bl-attribut speċjali “Auslese”
            
            Inbejjed bl-attribut “Auslese” jkollhom ħafna ħlewwa u juru l-influwenza tal-Botrytis cinerea (moffa griża), li f'dan il-każ tkun mixtieqa, permezz tal-aromi tagħhom tal-għasel u taż-żbib.
            Il-kulur tal-inbejjed bl-attribut speċjali “Auslese” hu bejn l-isfar lewn it-tiben u lewn id-deheb.
            Il-valuri tal-analiżi elenkati hawn taħt, li jridu jiġu ddeterminati permezz ta' analiżi fiżika u kimika f'konformità mal-leġiżlazzjoni rilevanti tal-UE, huma valuri vinkolanti li jridu jkunu preżenti biex l-inbejjed jużaw id-denominazzjoni.
            Piż minimu tal-most: 85 °Oe
            Kontenut ta' żokkor residwu ta' mill-inqas 60 g/l
            Karatteristiċi analitiċi ġenerali
            
                        Qawwa alkoħolika totali massima (f'% ta' volum):
                     
                     
                         
                     
                  
                        Qawwa alkoħolika proprja minima (f'% ta' volum):
                     
                     
                        7
                     
                  
                        Aċidità totali minima:
                     
                     
                        5,5  grammi għal kull litru espressi bħala aċidu tartariku
                     
                  
                        Aċidità volatili massima (f'milliekwivalenti għal kull litru)
                     
                     
                         
                     
                  
                        Total massimu ta' diossidu tal-kubrit (mg/l):
                     
                     
                         
                     
                  Għall-karatteristiċi analitiċi fejn ma tingħata l-ebda figura, japplikaw id-dispożizzjonijiet tal-Liġi Germaniża dwar l-Inbid u l-leġiżlazzjoni rilevanti tal-UE.
            
               Inbid bl-attribut speċjali “Beerenauslese”
            
            L-inbejjed bl-attribut “Beerenauslese” jkollhom ħafna ħlewwa u juru l-influwenza tal-Botrytis cinerea (moffa griża), li f'dan il-każ hija essenzjali, permezz tal-aromi tagħhom tal-għasel u taż-żbib.
            Il-kulur tal-inbejjed bl-attribut speċjali “Beerenauslese” hu bejn l-isfar lewn id-deheb u lewn id-deheb skur.
            Il-valuri tal-analiżi elenkati hawn taħt, li jridu jiġu ddeterminati permezz ta' analiżi fiżika u kimika f'konformità mal-leġiżlazzjoni rilevanti tal-UE, huma valuri vinkolanti li jridu jkunu preżenti biex l-inbejjed jużaw id-denominazzjoni.
            Piż minimu tal-most: 120 °Oe
            Kontenut ta' żokkor residwu ta' mill-inqas 90 g/l
            Karatteristiċi analitiċi ġenerali
            
                        Qawwa alkoħolika totali massima (f'% ta' volum):
                     
                     
                         
                     
                  
                        Qawwa alkoħolika proprja minima (f'% ta' volum):
                     
                     
                        5,5 
                     
                  
                        Aċidità totali minima:
                     
                     
                        5,5  grammi għal kull litru espressi bħala aċidu tartariku
                     
                  
                        Aċidità volatili massima (f'milliekwivalenti għal kull litru)
                     
                     
                         
                     
                  
                        Total massimu ta' diossidu tal-kubrit (mg/l):
                     
                     
                         
                     
                  Għall-karatteristiċi analitiċi fejn ma tingħata l-ebda figura, japplikaw id-dispożizzjonijiet tal-Liġi Germaniża dwar l-Inbid u l-leġiżlazzjoni rilevanti tal-UE.
            
               Inbid bl-attribut speċjali “Eiswein”
            
            Min-naħa l-oħra l-inbejjed “Eiswein” jispikkaw għal-laqtiet ċari tal-frott u l-assenza ta' kwalunkwe ħjiel tal-Botrytis. Dawn huma ħelwin ħafna u għandhom aċidità inċiżiva.
            Il-kulur tal-inbejjed bl-attribut speċjali “Eiswein” hu bejn l-isfar lewn id-deheb u lewn id-deheb skur.
            Il-valuri tal-analiżi elenkati hawn taħt, li jridu jiġu ddeterminati permezz ta' analiżi fiżika u kimika f'konformità mal-leġiżlazzjoni rilevanti tal-UE, huma valuri vinkolanti li jridu jkunu preżenti biex l-inbejjed jużaw id-denominazzjoni.
            Piż minimu tal-most: 120 °Oe
            Kontenut ta' żokkor residwu ta' mill-inqas 90 g/l
            Karatteristiċi analitiċi ġenerali
            
                        Qawwa alkoħolika totali massima (f'% ta' volum):
                     
                     
                         
                     
                  
                        Qawwa alkoħolika proprja minima (f'% ta' volum):
                     
                     
                        5,5 
                     
                  
                        Aċidità totali minima:
                     
                     
                        5,5  grammi għal kull litru espressi bħala aċidu tartariku
                     
                  
                        Aċidità volatili massima (f'milliekwivalenti għal kull litru)
                     
                     
                         
                     
                  
                        Total massimu ta' diossidu tal-kubrit (mg/l):
                     
                     
                         
                     
                  Għall-karatteristiċi analitiċi fejn ma tingħata l-ebda figura, japplikaw id-dispożizzjonijiet tal-Liġi Germaniża dwar l-Inbid u l-leġiżlazzjoni rilevanti tal-UE.
            
               Inbid bl-attribut speċjali “Trockenbeerenauslese”
            
            L-inbejjed bl-attribut “Trockenbeerenauslese” jkollhom ħafna ħlewwa u, permezz tal-aromi tagħhom tal-għasel u taż-żbib, juru l-influwenza essenzjali tal-Botrytis cinerea (moffa griża) li tnixxef u tkemmex l-għeneb bħaż-żbib.
            Il-kulur tal-inbejjed bl-attribut speċjali “Trockenbeerenauslese” hu bejn l-isfar lewn id-deheb u lewn id-deheb skur.
            Il-valuri tal-analiżi elenkati hawn taħt, li jridu jiġu ddeterminati permezz ta' analiżi fiżika u kimika f'konformità mal-leġiżlazzjoni rilevanti tal-UE, huma valuri vinkolanti li jridu jkunu preżenti biex l-inbejjed jużaw id-denominazzjoni.
            Piż minimu tal-most: 150 °Oe
            Kontenut ta' żokkor residwu ta' mill-inqas 120 g/l
            Karatteristiċi analitiċi ġenerali
            
                        Qawwa alkoħolika totali massima (f'% ta' volum):
                     
                     
                         
                     
                  
                        Qawwa alkoħolika proprja minima (f'% ta' volum):
                     
                     
                        5,5 
                     
                  
                        Aċidità totali minima:
                     
                     
                        5,5  grammi għal kull litru espressi bħala aċidu tartariku
                     
                  
                        Aċidità volatili massima (f'milliekwivalenti għal kull litru)
                     
                     
                         
                     
                  
                        Total massimu ta' diossidu tal-kubrit (mg/l):
                     
                     
                         
                     
                  Għall-karatteristiċi analitiċi fejn ma tingħata l-ebda figura, japplikaw id-dispożizzjonijiet tal-Liġi Germaniża dwar l-Inbid u l-leġiżlazzjoni rilevanti tal-UE.
            5.   Prattiki enoloġiċi
            
            a.   Prattiki enoloġiċi essenzjali
            
            L-inbejjed ta' kwalità u l-inbejjed kollha bl-attributi speċjali
            Prattika enoloġika speċifika:
            L-inbejjed iridu jimmaturaw biss f'kontenituri li predominantement huma newtrali fit-togħma. Jistgħu jintużaw il-btieti klassiċi tal-ballut jekk l-aroma tal-injam li tirriżulta minnhom jew ma tistax tiġi identifikata fl-inbid, jew ikollha biss togħma diskreta. L-aromi tal-injam li jindikaw l-użu ta' btieti ġodda, żgħar b'kapaċità ta' inqas minn 600 litru (eż., kartell tat-tip barrique) mhumiex permessi.
            Id-dealkoħolizzazzjoni parzjali, il-konċentrazzjoni u l-użu tal-biċċiet tal-injam tal-ballut mhumiex permessi.
            b.   Rendimenti massimi
            
            L-inbejjed ta' kwalità u l-inbejjed kollha bl-attributi speċjali
            75 ettolitru għal kull ettaru
            6.   Żona demarkata
            
            Il-“Monzinger Niederberg” hi magħmula miż-żoni tal-vitikultura tradizzjonali tal-komunità vinikola tal-Monzingen, li tinsab fuq in-niżla li tħares lejn n-Nofsinhar bejn il-belt tal-Monzingen u l-ħruġ mill-B 41 lejn Nussbaum. Din ma tinkludix żoni fin-Nofsinhar tal-B 41, kif ukoll iż-żoni relattivament ċatti (< inklinazzjoni ta' 15 %) fuq il-livell kostanti tal-muntanji.
            B'kollox, il-“Monzinger Niederberg” DOP tkopri 27,5543 ha.
            7.   L-għeneb tal-inbid ewlieni
            
            Weißer Riesling — Riesling, Riesling renano, Rheinriesling, Klingelberger
            8.   Deskrizzjoni tar-rabtiet
            
            
               Il-Monzinger Niederberg, inbejjed ta' kwalità u l-inbejjed kollha bl-attributi speċjali
            
            
                     
                        1.
                     
                     
                        Ġeoloġija: Il-ħamrija in kwistjoni hija ħamrija residwa mill-Formazzojni tal-Waderner Schichten, konglomerat li ġie ddepożitat fiż-żona madwar 280 miljun sena ilu. Din tista' tinstab biss fil-wied tan-Nahe u f'partijiet tas-Saarland. Anki fil-wied tan-Nahe, hemm biss għadd żgħir ta' postijiet li fihom titfaċċja l-Formazzjoni tal-Waderner Schichten u għandha influwenza qawwija fuq il-ħamrija kif għandha fil-Monzinger Niederberg. Il-Formazzjoni Waderner Schichten hija magħmula prinċipalment minn shale u kwarzit, iżda fiha wkoll vena tal-kwarz. Fuq il-wiċċ, il-temp jimmatura l-konglomerat li l-ħumus jistagħnieh sa gradi differenti. Il-ħamrija tat-tip tal-lavanja u l-ħamrija tat-tip tal-kwarzit bħall-Formazzjoni tal-Waderner Schichten huma magħrufa li ta' spiss jagħtu l-aromi tal-frott taċ-ċitru u tat-tuffieħ tal-inbejjed tar-Riesling. Għalhekk l-inbejjed tal-“Monzinger Niederberg” jiġu distinti b'mod ċar mill-ħamrija taflija fonda fiż-żoni vinikoli ġirien, li jiġu distinti l-aktar għall-inbejjed b'togħma ta' frott u b'togħma ta' ħawħ tagħhom. Il-ħamrija blatija tiżgura li l-ħamrija tal-wiċċ tinxef malajr wara x-xita. Għalhekk, l-umdità tasal malajr u tfixkel l-iżvilupp tal-moffa mhux mixtieqa.
                        Din iżżomm il-Botrytis cinerea — li hi mixtieqa għal ċerti nbejjed bl-attributi speċjali — pura ħafna li tfisser li anke l-inbejjed magħmulin mill-għeneb botritizzat ikollu profil ta' aroma nadifa u preċiża immens.
                     
                  
                     
                        2.
                     
                     
                        Topografika: Il-vinji tal-“Monzinger Niederberg” jinsabu f'għoli ta' bejn 160 m u 240 m 'il fuq mill-livell tal-baħar.
                        Fin-niżla li tħares lejn n-Nofsinhar, il-gradjent medju huwa ogħla minn 30 %.
                        Għalhekk ix-xemx qawwija tiżgura li ż-żona tal-“Monzinger Niederberg” hi dejjem ħafna iktar sħuna matul il-jum meta mqabbla ma' żoni oħra ta' art ċatta, minkejja l-għoli tagħha li xi kultant ma jkunx favorevoli. Għaldaqstant, l-għeneb jikseb livell akbar ta' maturità filwaqt li jagħti lill-inbejjed aċidità iktar baxxa u aromi tal-frott aktar maturi.
                     
                  
                     
                        3.
                     
                     
                        Klima: Il-Monzingen hija waħda mill-komunitajiet ta' vitikultura iktar kesħin fuq ix-Xmara Nahe. Aktar importanti minn hekk, il-“Monzinger Niederberg” hija orjentata bl-aħjar mod lejn ix-xemx. Għalhekk tisħon malajr ħafna matul il-jum. Hija influwenzata b'mod qawwi mill-irjieħ termali, jiġifieri l-kurrenti tal-arja sħuna li jitilgħu mill-wied fi ġranet xemxin u jkomplu jsaħħnu l-ħamrija. Ftit kilometri iktar lejn it-Tramuntana hemm il-foresta ta' Soonwald. Billejl, din isservi bħala sors naturali ta' tkessiħ. Peress li l-aħjar partijiet taż-żona mhumiex direttament esposti għal dawn il-flussi tal-arja kiesħa billejl, it-tkessiħ isir bil-mod. Iż-żona jkollha madwar 1 900 siegħa ta' xemx kull sena. It-temperatura medja ta' matul il-jum hi ta' 10 °C. Id-differenza bejn it-temperaturi ta' binhar u billejl hi ferm ogħla minn dik fil-partijiet orjentali tar-reġjun tat-tkabbir tan-Nahe. Minħabba l-klima relattivament bierda li tiffavorixxi t-tkabbir tad-dwieli, normalment, l-inbejjed tal-“Monzinger Niederberg” huma normalment pjuttost aktar fini minn dawk li ġejjin miż-żoni aktar sħan li jipproduċu l-inbid, speċjalment dawk in-naħa t'isfel tan-Nahe.
                        Il-preċipitazzjoni medja annwali hija ta' 570 mm, b'60 % tal-preċipitazzjoni taqa' fl-istaġun tat-tkabbir.
                        Il-preċipitazzjoni annwali relattivament baxx flimkien mal-ħamrija blatija, li għandha kapaċità ta' ħżin tal-ilma limitata ħafna, tiżgura li l-għeneb tal-“Monzinger Niederberg” normalment ikollu għenba żgħira. Din tagħmel l-għeneb aktar rikk fl-aromi, li jiġi rifless fl-inbejjed.
                     
                  
                     
                        4.
                     
                     
                        Influwenzi tal-bniedem: L-influwenza tal-bniedem hija bbażata fuq it-tradizzjoni ta' vitikultura li tmur lura sekli sħaħ. Normalment id-dwieli li jitkabbru fuq kannizzati. Ġeneralment, ir-ringieli tad-dwieli jkunu f'direzzjoni mit-Tramuntana għan-Nofsinhar. Dan jiżgura li l-għeneb jirċievi esponiment tajjeb tax-xemx u ventilazzjoni xierqa.
                        F'termini tal-produzzjoni tal-għeneb, matul it-tkabbir tad-dwieli, il-produttur tal-inbid ikun jista' jikseb għeneb ta' kwalità aħjar permezz tal-miżuri speċjali ta' żamma, bħal pereżempju, it-tneħħija tal-weraq minn żoni tal-għeneb jew l-irmondar tal-għeneb. L-għarfien taċ-ċirkostanzi ġeoloġiċi u klimatiċi speċifiċi, li baqa' jgħaddi minn ġenerazzjoni għal oħra, hu essenzjali wkoll. B'mod partikolari, matul il-qtugħ tingħata importanza partikolari lill-għażla. Għeneb bnin ta' lewn bejn l-aħdar u l-isfar lewn id-deheb hu b'mod partikolari adatt sew għall-produzzjoni tal-inbejjed ta' kwalità u l-inbejjed bl-attributi speċjali “Kabinett”, “Spätlese” u “Eiswein”. Għall-inbejjed bl-attributi speċjali “Auslese”, “Beerenauslese” u “Trockenbeerenauslese”, l-influwenza tal-moffa griża (Botrytis cinerea) hija mixtieqa. F'temp xott, dan il-fungus jikkawża żieda qawwija fil-piż tal-most filwaqt li b'mod simultanju jissawru aromi tal-għasel pur ħafna u taż-żbib. Għall-inbejjed tal-“Eiswein”, kif ukoll għall-bżonn li l-għeneb ikun f'saħħtu, l-effett tal-konċentrazzjoni naturali tal-ġlata hu kruċjali. B'mod partikolari l-produttur tal-inbid juża l-għażla u d-data tal-qtugħ biex jiddetermina fi stadju bikri liema għeneb ikun adatt għal-liema nbejjed ta' kwalità jew inbejjed bl-attributi speċjali. Barra minn hekk, jistgħu jintużaw tekniki diversi ta' ħżin fil-kantini biex jagħtu karatteristiċi fuq il-prodott finali. Dan japplika b'mod partikolari għall-kontenut taz-zokkor residwu li għandu rwol importanti fid-divrenzjar tal-inbejjed ta' kwalità, l-inbejjed “Kabinett” u l-inbejjed “Spätlese”.
                     
                  9.   Kundizzjonijiet oħra essenzjali
            
            
               Qafas ġuridiku:
            
            Il-leġiżlazzjoni nazzjonali
            
               Tip ta' kundizzjoni oħra:
            
            Dispożizzjonijiet addizzjonali dwar it-tikkettar
            
               Deskrizzjoni tal-kundizzjoni:
            
            Sabiex l-inbejjed ta' kwalità u l-inbejjed bl-attributi speċjali jiġu ttikkettati b'xi termini tradizzjonali marbutin ma' din id-denominazzjoni tal-oriġini, iridu jkunu għaddew minn proċedura uffiċjali ta' ttestjar tal-kwalità. Fuq it-tikketta jrid jiġi indikat in-numru tal-ispezzjoni maħruġ (“amtliche Prüfungsnummer” jew “AP-Nummer”). Huwa jissostitwixxi n-numru tal-lott.
            
               Link għall-ispeċifikazzjoni tal-prodott
            
            www.ble.de/eu-qualitaetskennzeichen-wein